Bergsfjord kraftverk

Bergsfjord kraftverk er et vannkraftverk i Bergsfjordelva ved Bergsfjord i Loppa kommune i Finnmark. Kraftverket utnytter fallet på 86 meter fra inntaksmagasinet i Bergsfjordvatnet til fjordnivå. Kraftverket har et nedbørfelt på 15,88 km². Eier er Ymber. Et av de første kraftverkene i Finnmark ble bygd her i 1917. Det ble brent under andre verdenskrig. Et nytt kraftverk ble bygget i 1959 av A/L Bergsfjord Kraftlag, som i 1969/70 ble innlemmet i Nord-Troms kraftlag. Kraftverket ble ombygget og modifisert i 2007. Installert effekt er 1,1 MW. Årsproduksjon er 4 GWh. Referanser Kilder «NVE Atlas». Vannkraft – Utbygd vannkraft. Norges vassdrags- og energidirektorat NVE vannkraftdatabase